Un nebeut tiegezhioù breizhad eus an noblañs a zo anavezet mat dre m'o deus roet moraerion o deus roet o anv d'un enezeg pell digenvez (Kergelenn), da inizi eus ar Mor Habask (Kermadeg) ha zoken da arsavlec'hioù ar metro e Pariz (Menez-Piked). Imbourc'hadennoù nevez war an istor o deus lakaet war wel noblañsoù breizhat aet kuit diwar an eñvor evel Reun Madeg (deuet da vezañ Nabab en Indez), ar marc'heg a Sant-Alouarn (a zizoloas Aostralia) pe ar marc'heg a Gerlêreg (gouarnour diwezhañ bro-Louiziana).    Hiziv, gant tud anavezet ar Vageerezh dre lien evel Olier Kersaozon a Benn-an-Drev pe Rafaela Govello an Timat, a zo o-daou eus tiegezhioù kozhañ ar vro, emeur o kenderc'hel gant hengoun troioù-kaer ar voraerion. Tudennoù o plediñ gant ar politikerezh, evel Jil Robien (Maodiern an Douzegerezh) pe an Dug Josilin a Roc'han (bet kadoriad Kuzul Rannvro Breizh) a gendalc'h ivez un hengoun a servijerion eus ar Stad C'hall, bet kroget gant ar Gonetabled Gwesklin pe Arzhur Richmond (a zeuio da vezañ Arzhur III a Vreizh).